Predkladacia správa

          Návrh na zrušenie niektorých úloh z uznesení vlády Slovenskej republiky a zmenu uznesenia vlády Slovenskej republiky č. 843 z 25. augusta 2004 predkladá Úrad vlády SR na rokovanie vlády SR ako iniciatívny materiál.

Úrad vlády SR prehodnotil z hľadiska aktuálnosti niektoré úlohy z uznesení vlády SR a päť úloh, u ktorých zistil duplicitu s ustanoveniami zákonov Slovenskej republiky, navrhuje na zrušenie.   Súčasne navrhuje vykonať  zmenu  znenia  úlohy  B.4.  z  uznesenia  vlády  SR  č. 843/2004, pretože sa v doterajšom texte odvoláva na neplatný zákon.

            Návrh na zrušenie  obsahuje informáciu  o  čísle,  znení  a  predkladateľovi uznesenia vlády SR, ako aj o čísle, gestorovi a znení úlohy navrhovanej na zrušenie, termíne plnenia úlohy  a odôvodnení návrhu na jej zrušenie.

Predkladaný materiál nemá finančný, ekonomický, environmentálny vplyv, vplyv 
na zamestnanosť ani podnikateľské prostredie.
 
Materiál sa predkladá na rokovanie vlády SR bez rozporov.